als_Latn dik_Latn ron_Latn
VfL Wolfsburg
Verein für Leibesübungen Wolfsburg e. V., njohur zakonisht si VfL Wolfsburg (Gjermanisht [faʊ̯ ʔɛf ʔɛl ˈvɔlfsbʊʁk] ose Wolfsburg është një klub futbollistik gjerman me seli në Wolfsburg, Saksonia e Ulët. Wolfsburg luan në Bundesligë, liga elitare e futbollit gjerman. Wolfsburg e ka fituar Bundesligën vetëm një herë në historinë e tyre, në sezonin 2008–09, dhe kanë qënë finalist të DFB-Pokal në vitin 1995. Klubi u rrit dhe u zhvillua nga puntorët e kompanisë Volkswagen në qytetin e Wolfsburg-ut. Futbolli profesionist drejtohet nga organizata VfL Wolfsburg-Fußball GmbH. VfL Wolfsburg-Fussball GmbH është një degë në pronësi të Grupit Volkswagen.[1][2] Që nga viti 2002 stadiumi i klubit është Volkswagen Arena.
Përmbajtja
- 1 Historia
- 2 Stadiumi
- 3 Trofe
- 4 Lojtarët
- 5 Stafi drejtues
- 6 Rekordi në Europë
- 7 Ish lojtarë të shquar
- 8 Trajnerët
- 9 Referenca
- 10 Lidhje të jashtme
Historia[redakto | redakto tekstin burimor]
Një skuadër e re në një qyetet të ri[redakto | redakto tekstin burimor]
Qyteti i Wolfsburg-ut u themelua në vitin 1938 si Stadt des KdF-Wagen për të strehuar puntorët e ndërtimit të makinave që më vonë do të bëheshin të njohur si Volkswagen Beetle. Klubi i parë i futbollit u lidh me puntorët dhe njihej si BSG Volkswagenwerk Stadt des KdF-Wagen, një skuadër puntorësh. Skuadra luaji në divizionin e parë Gauliga Osthannover në sezonet 1943–44 dhe 1944–45.
Më 12 Shtator 1945, si pasojë e Luftës së Dytë Botërore, një klub i ri u themelua dhe njihej thjesht si VSK Wolfsburg. Skuadra filloi të luaj me ngjyrat jeshile dhe të bardhë të cilët ende përdoren nga klubi; trajneri i të rinjëve Bernd Elberskirch kishte në dispozicion dhjetë fanella jeshile, çarçafët dhe krevatët e bardhë u dhuruan nga publiku, kurse pantallonat e shkurtra të bardha u qepën nga gratë e qytetit.
Më 15 Dhjetor 1945, klubi kaloi një krrizë të rëndë që pothuajse e shuajti eksiztencën e klubit, pasi lojtarët e klubit u larguan për t'u bashkuar me 1. FC Wolfsburg. Lojtari i vetëm që kishte mbetur, Josef Meyer, punoi sëbashku me Willi Hilbert për të rindërtuar skuadrën duke firmosur me lojtarë të rinjë. Grupi i ri i ndryshoi emrin e skuadrës duke e bërë VfL Wolfsburg, me VfL që përfaqsonte Verein für Leibesübungen. Kjo gjë në shqip do të thotë "klub për gjimnastikë" ose "klub për ushtrime". Pa kaluar ende një vit ata fituan titullin e Gifhorn. Vonë në Nëntor 1946, klubi luajti një ndeshje miqësore kundër superfuqisë nga Gelzenkirheni, Schalke 04, në një stadium që zotëruar nga Volkswagen.
Loja pasluftës[redakto | redakto tekstin burimor]
Klubi bëri progres të ngadaltë por të qëndrueshëm në sezonet në vijim. Ata fituan një numër të kampionateve amatore, por e kishin të pamundur të ngjiteshin më lartë nëpërmjet play-off-eve deri në vitin 1954 ku ata u ngjitën në ligën elitare Oberliga Nord pas një fitoreje 2–1 kundër Heider SV. Megjithatë, Wolfsburg luftoi për të qëndruar në elitën e futbollit gjerman, duke shpëtuar nga rënja disa sezone deri sa ra në vitin 1959. Liga e pare profesioniste futbollistike e Gjermanisë Perëndimore – Bundesliga – u themelua në vitin 1963, VfL luante në atë kohë në Regionalliga Nord (II) pasi ishte lëvizur nga Verbandsliga Niedersachsen (III), duke arritur në finalen e kampionatit amator gjerman në të njëjtin vit (0–1 kundër VfB Stuttgart Amat.).
Divizioni i dytë dhe ngjitja në Bundesligë[redakto | redakto tekstin burimor]
Wolfsburg qëndroi në divizionin e dytë edhe për dhjetra vite të tjera deri sa bërë një performancë fantastike duke e mbyllur vitin 1970 në vendin e dytë. Kjo gjë i siguroi klubit ndeshjet play-off për t'u ngjitur në Bundesligë për nuk ishin në gjëndje për të avancuar. Nga mesi i viteve 1970' e deri në fillimin e viteve 1990', Die Wölfe luante në kampionatin e divizionit të tretë, Amateur Oberliga Nord. Pas dy vendeve të para rresht në vitet 1991 dhe 1992, dhe pas suksesit në ndeshjet play-off, bënë që klubi të ngjitej në 2. Bundesliga për sezonin 1992–93.
VfL vazhdoi të shijonte pak sukses gjatë viteve 1990'. Skuadra avancoi në finalen e Kupës së Gjermanisë në vitin 1995 ku u mposhtën me rezultatin 0–3 nga Borussia Mönchengladbach, por pastaj vazhdoi të ngjitej në elitën e futbollit gjerman me një vend të dytë në vitin 1997.
Parashikimet e hershme thonin se klubi do të rrëzohej sërisht nga kategoria, por në vënd të kësaj, klubi e mbylli sezonin në mesin e tabelës së Bundesligës. Në sezonin 1998–99, klubi nën drejtimin e Wolfgang Wolf, mbante pozicionin e pestë në javën e 33-të, duke pasur shpresa për të arritur vendin e katërt, gjë që do i siguronte klubit pjesmarrjen në Ligën e Kampioneve. Duke humbi 6–1 jashtë fushe kundër Duisburg në javën e fundit, Ujqërit e mbyllën sezonin në vendin e pestë me 55 pikë duke u kualifikuar për në Kupën UEFA. Ata gjithashtu u kualifikuan për në Kupën Intertoto në vitet 2000, 2001, 2003, 2004, dhe 2005, duke pasur rrugëtimin më të mirë në vitin 2003 ku arritën deri në finale ku u mposhtën nga skuadra italiane Perugia. Kjo u pasua nga disa sezone me suksese të vogla për klubin duke arritur të evitojnë rënjen me dy vende të 15-ta në sezonet 2005–06 dhe 2006–07.
2008–vazhdon[redakto | redakto tekstin burimor]
Për sezonin 2007–08, klubi punësoi trajnerin e Bayern Munich, Felix Magath, ku nën drejtimin e tij klubi e mbylli sezonin në vendin e pestë, pozicioni më i lartë i klubit në atë kohë. Kjo do të thoshte se Ujqërit ishin kualifikuar për në Kupën UEFA për herë të dytë në historinë e tyre.
Në sezonin 2008–09, nën drejtimin e Magath, Wolfsburg e rriti suksesin e saj duke fituar titullin e parë të Bundesligës në historinë e tyre pasi mposhtën Werder Bremen-in me rezultatin 5–1 më 23 Maj 2009. Gjatë këtij sezoni, Wolfsburg barazoi rekordin e dhjetë fitoresh rresht në Bundesligë. Ata gjithashtu u bënë klubi i vetëm i Bundesligës që kishin dy sulmues me më shumë se 20 gola në një sezon të vetëm, me brazilian Grafite dhe boshnjakun Edin Džeko që kishin meritën më të madhe në fitimin e titullit, duke shënuar respektivisht 28 dhe 26 gola. Si rezultat i fitimit të titullit, Wolfsburg u kualifikua për në Ligën e Kampioneve për herë të parë në historinë e saj.
Në sezonin 2009–10, Wolfsburg shkarkoi në dimër trajnerin e ri Armin Veh për shkak të suksesit të dobët, me klubin që renditej në vendin e dhjetë në ligë. Në Ligën e Kampioneve ata e përfunduan grupin të tretët, mbrapa Manchester United dhe CSKA Moscow, duke humbur një mundësi pë të kaluar në raundet me eleminim direkt. Si rezultat, ata u kualifikuan për në raundin e 32-tave të Ligës së Europës. Ata mposhtën skuadrën spanjolle Villarreal CF me rezultatin e përgjithshëm 6–3, dhe kampionët rus Rubin Kazan 3–2. Megjithatë, në çerek–finale, ata u mposhtën me rezultatin e përgjithshëm 3–1 nga finalistët e Fulham.
Më 11 Maj 2010, pozicioni i trajnerit të përkohshëm u mor nga ish trajneri i Anglisë Steve McClaren. Pasi kishte udhëhequr Twenten në fitimin e titullit të parë në histori të Eredivizies, ai u shpërblye duke u bërë trajneri i parë anglez në historinë e klubit duke i dhënë mundësi për herë të parë në karrierën e tij që të drejtonte një klub të Bundesligës. Më 7 Shkurt 2011, u raportua se McClaren ishte shkuarkuar dhe se vendin e tij e kishte marrë gjermani Pierre Littbarski.[3] Megjithatë, Wolfsburg-u humbi katër herë në pesë ndeshje nën drejtimin e tij duke bërë që klubi të rrezikonte rënjen nga kategoria.
Më 18 Mars 2011, Wolfsburg konfirmoi se Felix Magath do të rikthehej si trajneri dhe drejtori sportiv i klubit pas dy vitesh mungesë ku ai drejtoi klubin në titullin e parë në historinë e tyre. Ai u rikthye vetëm dy ditë pasi ishte shkarkuar nga Schalke 04. Ai firmosi një kontratë dy vjeçare me klubin.[4] Magath i krijoi klubit siguri, por edhe pse klubi kishte investuar shumë, ai arriti vetëm një vend të tetë. Pas vetëm pesë pikëve në tetë ndeshjet e para (asnjë pikë dhe asnjë gol në katër ndeshjet e fundit) të sezonit 2012–13, Magath u largua nga klubi më 25 Tetor 2012 pas zgjedhjes së kontratës.
Stadiumi[redakto | redakto tekstin burimor]
Wolfsburg luan në Volkswagen Arena, një stadium shumë-përdorimësh me kapacitet 30,000 spektatorësh. Përpara se konstruksioni të përfundonte në vitin 2002, klubi i luante ndeshjet si vendas në stadiumin VfL-Stadium me kapacitet 20,500 spektatorësh, një stadium i cili ende përdoret. Stadiumi aktalisht përdoret për zhvillimin e ndeshjeve si vendas për Wolfsburg-un, dhe ishte i njëjti stadium ku klubi fitoi titullin e parë të Bundesligës në historinë e tyre në sezonin 2008–09.
Trofe[redakto | redakto tekstin burimor]
Vendor[redakto | redakto tekstin burimor]
- Bundesliga:
- Fitues (1): 2008–09
- 2. Bundesliga:
- Finalist (1): 1996–97
- DFL-Supercup:
- Finalist (1): 2009 (jozyrtare)
Rajonale[redakto | redakto tekstin burimor]
- Deutsche Amateurmeisterschaft:
- Finalist (1): 1963
- Amateuroberliga Niedersachsen-Ost (II):
- Fitues (3): 1952, 1954, 1963
- Regionalliga Nord (II):
- Finalist (1): 1970
- Oberliga Nord (III):
- Fitues (2): 1991, 1992
- Finalist (3): 1976, 1978, 1988
Të rinjtë[redakto | redakto tekstin burimor]
- Kampionati gjerman U–19
- Fitues (2): 2010–11, 2012–13
- Finalist (1): 2007–08
- Bundesliga U–19 Veri/Verilindje
- Fitues (4): 2007–2008, 2010–11, 2011–12, 2012–13
- Bundesliga U–17 Veri/Verilindje
- Fitues (1): 2009
Lojtarët[redakto | redakto tekstin burimor]
Skuadra e parë[redakto | redakto tekstin burimor]
Redaktuar më 30 Janar 2015
Në huazim[redakto | redakto tekstin burimor]
Skuadra rezervë[redakto | redakto tekstin burimor]
Redaktuar më 27 Shkurt 2015 [5]
Trajner: Thomas Brdarić
Seksioni i grave[redakto | redakto tekstin burimor]
Klubi fitoi tripletën në sezonin 2012–13 duke arkivuar ligë gjermane, kupën dhe Ligën e Kampioneve. Ata mbrojtën titullin e tyre të Ligës së Kampioneve në vitin 2014.
Stafi drejtues[redakto | redakto tekstin burimor]
Redaktuar më 27 Shkurt 2015 [6]
Rekordi në Europë[redakto | redakto tekstin burimor]
Renditha e UEFA-s[redakto | redakto tekstin burimor]
Redaktuar më 27 Shkurt 2015 [7]
Ish lojtarë të shquar[redakto | redakto tekstin burimor]
Trajnerët[redakto | redakto tekstin burimor]
- Günter Mettke (1949–..., lojtar-trajner)
- Ludwig Lachner (1954–55)
- Ernst Sontow (1955–56)
- Josef Kretschmann (1956–57)
- Ludwig Lachner (1957)
- Walter Risse (1957–58)
- Imre Farkasinszki (1958–59)
- Ludwig Lachner (1 Korrik 1963 – 30 Qershor 1966)
- Imre Farkasinszki (1 Korrik 1966 – 31 Dhjetor 1974)
- Fritz Schollmeyer (1 Janar 1975 – 29 Prill 1975)
- Günther Brockmeyer (Prill 1975 – Prill 75)
- Paul Kietzmann (3 Maj 1975 – 28 Nëntor 1975)
- Radoslav Momirski (2 Dhjetor 1976 – 4 Mars 1978)
- Imre Farkasinszki (Mars 1978 – Dhjetor 78)
- Henk van Meteren (Dhjetor 1978 – Prill 79)
- Wilfried Kemmer (Prill 1979 – Tetor 83)
- Imre Farkasinszki (Tetor 1983 – Qershor 84)
- Wolf-Rüdiger Krause (Korrik 1984 – Qershor 88)
- Horst Hrubesch (1 Korrik 1988 – 30 Qershor 1989)
- Ernst Menzel (Korrik 1989 – Qershor 91)
- Uwe Erkenbrecher (1 Korrik 1991 – 10 Shkurt 1993)
- Eckhard Krautzun (16 Shkurt 1993 – 4 Prill 1995)
- Gerd Roggensack (6 Prill 1995 – 22 Tetor 1995)
- Willi Reimann (23 Tetor 1995 – 17 Mars 1998)
- Wolfgang Wolf (23 Mars 1998 – 4 Mars 2003)
- Jürgen Röber (4 Mars 2003 – 3 Prill 2004)
- Eric Gerets (4 Prill 2004 – 29 Maj 2005)
- Holger Fach (1 Korrik 2005 – 19 Dhjetor 2005)
- Klaus Augenthaler (29 Dhjetor 2005 – 19 Maj 2007)
- Felix Magath (1 Korrik 2007 – 30 Qershor 2009)
- Armin Veh (1 Korrik 2009 – 25 Janar 2010)
- L-G. Köstner (i përkohshëm) (25 Janar 2010 – 30 Qershor 2010)
- Steve McClaren (1 Korrik 2010 – 7 Shkurt 2011)
- P. Littbarski (i përkohshëm) (8 Shkurt 2011 – 17 Mars 2011)
- Felix Magath (18 Mars 2011 – 25 Tetor 2012)
- L-G. Köstner (i përkohshëm) (25 Tetor 2012 – 31 Dhjetor 2012)
- Dieter Hecking (1 Janar 2013–)
Referenca[redakto | redakto tekstin burimor]
- ^ "Volkswagen Group Annual Report 2009". AnnualReport2009. 23 Maj 2009. Retrieved 17 Gusht 2010.
- ^ "VfL Wolfsburg Club History". VfL Wolfsburg. Retrieved 17 Gusht 2010.
- ^ "Bundesliga – Wolfsburg sack McClaren". Yahoo! Sport. 7 Shkurt 2011. Retrieved 8 Shkurt 2011.
- ^ "Magath back with the Wolves". Uebfaqja zyrtare e Bundesligës. 18 Mars 2011. Retrieved 19 Mars 2011.
- ^ VfL Wolfsburg II Kader
- ^ "Coaching staff". VfL Wolfsburg (in Gjermanisht). Retrieved 27 Shkurt 2015.
- ^ UEFA Team Ranking 2015
swh_Latn als_Latn als_Latn glg_Latn afr_Latn nob_Latn als_Latn als_Latn als_Latn als_Latn epo_Latn als_Latn als_Latn als_Latn als_Latn als_Latn als_Latn als_Latn als_Latn als_Latn als_Latn als_Latn als_Latn als_Latn als_Latn als_Latn als_Latn als_Latn als_Latn als_Latn als_Latn als_Latn als_Latn als_Latn hau_Latn als_Latn hau_Latn ron_Latn mlt_Latn als_Latn als_Latn deu_Latn ron_Latn ltz_Latn als_Latn lmo_Latn ron_Latn swe_Latn als_Latn ron_Latn als_Latn als_Latn als_Latn ron_Latn als_Latn als_Latn als_Latn als_Latn als_Latn als_Latn als_Latn als_Latn als_Latn als_Latn epo_Latn als_Latn als_Latn als_Latn als_Latn als_Latn als_Latn als_Latn als_Latn als_Latn epo_Latn ltz_Latn lim_Latn nob_Latn ltz_Latn bug_Latn hau_Latn als_Latn als_Latn als_Latn als_Latn als_Latn als_Latn als_Latn als_Latn als_Latn als_Latn als_Latn als_Latn als_Latn als_Latn als_Latn als_Latn als_Latn ltz_Latn als_Latn dan_Latn als_Latn als_Latn als_Latn als_Latn als_Latn als_Latn als_Latn als_Latn als_Latn als_Latn als_Latn eng_Latn eng_Latn als_Latn eng_Latn nld_Latn eng_Latn zsm_Latn